আল-গামর অভিযান

আল-গামর অভিযান বা উকাশা ইবনে মিহসানের অভিযান ছিল নবি মুহাম্মদ কর্তৃক বনু আসাদ বিন খুযাইমা গোত্রের বিরুদ্ধে পরিচালিত একটি সামরিক অভিযান, যা ৬ হিজরি সনের রবিউল আউয়াল (আগস্ট, ৬২৭) সংঘটিত হয়। এটি বনু আসাদের বিরুদ্ধে প্রেরিত দ্বিতীয় অভিযান ছিল।Note: Book contains a list of battles of Muhammad in Arabic, English translation available here এই অভিযানে সাহাবি উকাশা ইবনে মিহসানের নেতৃত্বে ৩০ জন মুসলিম যোদ্ধার একটি দল বনু আসাদের বসতিপূর্ণ এলাকা আল-গামরে প্রেরণ করা হয়। আল-গামর বনু আসাদ গোত্রের পানির প্রধান উৎস ছিল। মুসলিম বাহিনীর আগমনের সঙ্গে সঙ্গেই বনু আসাদের লোকেরা ২০০ উট রেখে পালিয়ে যায়।

উল্লেখ্য, বনু আসাদ ইবনে খুজাইমা গোত্রের বিরুদ্ধে প্রথম অভিযান এর তিন বছর আগে সংঘটিত হয়েছিল।

 পটভূমি 
বনু আসাদ গোত্র মুসলিমদের বিরুদ্ধে পরিচালিত প্রায় সব অভিযানেই কুরাইশদের পক্ষ অবলম্বন করে। তাই তাদের দমিয়ে রাখতেই মূলত এই অভিযান প্রেরণ করা হয়।

 অভিযান 
নবি মুহাম্মদ সাহাবি উকাশা ইবনে মুহসিন আল-আসাদিকে ৪০ জন সাহাবি সহকারে আল-গামর অভিমুখে অভিযানে প্রেরণ করেন। এই দলে সাবিত ইবনে আকরামও অন্তর্ভুক্ত ছিলেন। উকাশা তাঁর বাহিনী নিয়ে দ্রুতগতিতে যাত্রা করে নির্ধারিত পানির স্থানে পৌঁছান। তবে সেখানে গিয়ে দেখেন যে, ঐ লোকেরা তাদের আগমনের সংবাদ পেয়ে আগেই পালিয়ে গেছে। তাই তাদের বসতিতে কাউকেই পাওয়া গেল না। তখন উকাশা তাদের অনুসন্ধানের জন্য সাহাবি শুজা‘ ইবনে ওয়াহাবকে পাঠালেন, যেন তিনি কোনো সংবাদ বা তাদের বাহনের চিহ্ন খুঁজে বের করেন। শুজা‘ ফিরে এসে জানালেন যে, তিনি পার্শ্ববর্তী অঞ্চলেই উটের পায়ের চিহ্ন দেখেছেন। এরপর মুসলিমরা সেই দিকে অগ্রসর হয়ে এক ব্যক্তিকে ঘুমন্ত অবস্থায় পেলেন। তারা তাকে ঐ গোত্রের লোকজনের খবর জিজ্ঞেস করলে সে বলল, “লোকজন এখানে কোথায়? তারা তো অনেক আগেই নিজেদের উঁচু এলাকার দিকে চলে গেছে।” তারা জিজ্ঞেস করল, "তাহলে তাদের উটগুলো কোথায়?" সে বলল, “সেগুলোও তারা নিজেদের সঙ্গে নিয়ে গেছে।”

তখন মুসলিমদের একজন তার হাতে চাবুক দিয়ে আঘাত করলেন। তখন সে বলল, “আমার প্রাণের নিরাপত্তা দিলে আমি তোমাদের এমন উটপালের সন্ধান দেব, যা আমার চাচাতো ভাইদের সাথে সামনের চারণভূমিতে চরছে; তারা তোমাদের আগমনের কথা জানে না।” তারা বলল, “ঠিক আছে" চলো এবং তাকে নিরাপত্তা দিল। এরপর তারা তাকে সঙ্গে নিয়ে চলতে লাগল। তবে অনেকটা পথ অতিক্রমের পর তারা আশঙ্কা করল, সে হয়তো তাদের সঙ্গে প্রতারণা করতে পারে। তখন তারা বলল, “আল্লাহর কসম! তুমি সত্য বলো নতুবা আমরা তোমার শিরচ্ছেদ করব।” এরপর সে ভীত হয়ে বলল, “এই স্থান থেকেই তোমরা তাদের ওপর হানা দিতে পারবে।” তারা সেই স্থান থেকে সামনে এগিয়ে দেখলেন যে, অনেক উট চরে বেড়াচ্ছে। তারা সেগুলোর ওপর আকস্মিক আক্রমণ চালিয়ে উটগুলো হাঁকিয়ে নিয়ে গেল। উটের সংখ্যা ছিল দুইশত; তবে কিছু বর্ণনায় উটের সংখ্যা ২০০ বলা হয়েছে। তাদের হামলার পর মরু আরবরা বিভিন্ন দিকে ছত্রভঙ্গ হয়ে পালিয়ে গেল। এরপর মুসলিমরা তাদের পেছনে ধাওয়া করেনি। এরপর তারা সেই উটগুলো নিয়ে মদিনায় ফিরে এল এবং যে লোকটিকে তারা নিরাপত্তা দিয়েছিল, তাকে মুক্ত করে দেয়।

ইবনে সা'দ বলেন, আল-গামর বা 'গামর মারযূক' ছিল বনু আসাদ গোত্রের একটি জলাধার। এই অভিযান সংঘটিত হয় ৬ হিজরির রবি‘উল আউয়াল মাসে এবং এতে উকাশা ইবনের মিহসানের নেতৃত্বে চল্লিশ জন সাহাবিকে গামরের উদ্দেশ্যে প্রেরণ করেছিলেন।

আবু আব্দুল্লাহ আল-হাকিম আল ওয়াকিদির সূত্রে উল্লেখ করেছেন যে, এই অভিযানে সাহাবি সাবিত ইবনে আকরাম ও সিবায়া ইবনে ওয়াহাবও অংশগ্রহণ করেছিলেন। তারা দ্রুতগতিতে অগ্রসর হতে থাকেন এবং এর ফলে শত্রুপক্ষ আগেই সতর্ক হয়ে পালিয়ে যায়। তারা নিজেদের এলাকার উঁচু অঞ্চলে আশ্রয় নেয় এবং মুসলিম বাহিনী এসে তাদের বসতবাড়িগুলো ফাঁকা অবস্থায় দেখতে পান। এরপর শুজা‘ ইবনে ওয়াহাবকে অগ্রদূত হিসেবে পাঠানো হয়। তিনি পশুর চলাচলের চিহ্ন দেখতে পান। তাই সবাই তখন সেই দিকেই অগ্রসর হন এবং বনু আসাদের একজন পাহারাদারকে ধরে ফেলে। তারা তাকে নিরাপত্তা প্রদান করলে সে নিজের এক চাচাতো ভাইয়ের উটের অবস্থান দেখিয়ে দেয়। ফলে তারা সেখানে আক্রমণ চালিয়ে দুই শত উট হস্তগত করেন। পরে সেই লোককে মুক্ত করে দেওয়া হয় এবং উটগুলো হাঁকিয়ে মদিনার দিকে নিয়ে আসা হয়। এতে কোনো যুদ্ধ বা সংঘর্ষ হয়নি।

ইবনে আয়িয বলেন, এই অভিযানের আমির (নেতা) ছিলেন সাবিত ইবন আকরাম এবং তাঁর সঙ্গে ছিলেন উকাশা ইবনে মিহসান আল-আসাদি, যিনি বনু উমাইয়া ইবন আব্দে শামস গোত্রের মিত্র ছিলেন। এছাড়াও বনু আমর ইবনে আওফের মিত্র লুকাইত ইবন আ‘সাম ও বনু মুআবিয়া ইবনে মালিক (বিলি গোত্র) থেকেও কয়েকজন সাহাবি যুদ্ধে অংশ নেন। এই অভিযানে সাবিত ইবনে আকরাম শহিদ হন।

 আরো দেখুন 

 মুহাম্মদের নেতৃত্ব ও শাসনব্যবস্থা
 মুহাম্মাদের সামরিক জীবন
 মুহাম্মাদের নেতৃত্বে যুদ্ধের তালিকা

 তথ্যসূত্র 
বিষয়শ্রেণী:মুহাম্মাদ কর্তৃক নির্দেশিত অভিযান
বিষয়শ্রেণী:মুহাম্মাদ কর্তৃক প্রেরিত সামরিক অভিযান
বিষয়শ্রেণী:৭ম শতাব্দীতে ইসলাম